ไทยพบผู้ติดเชื้อโควิดใหม่ 89 ราย ต่ำร้อย 3 วันต่อเนื่อง รวมป่วยสะสม 25,504 คน
"ศบค." รายงานสถานการณ์โควิด-19 วันจันทร์ที่ 22 ก.พ.64 ระบุไทยพบผู้ติดเชื้อรายใหม่ 89 ราย ต่ำร้อย 3 วันต่อเนื่อง รวมป่วยสะสม 25,504 คน
"ศบค." รายงานสถานการณ์โควิด-19 วันจันทร์ที่ 22 ก.พ.64 ระบุไทยพบผู้ติดเชื้อรายใหม่ 89 ราย ต่ำร้อย 3 วันต่อเนื่อง รวมป่วยสะสม 25,504 คน
22 ก.พ. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (22 ก.พ.64) ระบุพบผู้ป่วยยืนยันติดเชื้อรายใหม่ 89 ราย เป็นผู้ติดเชื้อในประเทศ 73 ราย มาจากระบบเฝ้าระวังและระบบบริการฯ 59 ราย คัดกรองเชิงรุก 14 ราย และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 16 ราย
ทั้งนี้ จำนวนผู้ป่วยยืนยันสะสมในประเทศล่าสุดเพิ่มขึ้นเป็น 25,504 ราย แบ่งเป็นผู้ป่วยที่ติดเชื้อภายในประเทศ 22,792 ราย ตรวจคัดกรองเชิงรุก 14,407 ราย และผู้เดินทางมาจากต่างประเทศ 2,712 ราย เข้าสถานที่กักกันที่รัฐจัดให้ 2,102 ราย รักษาหายป่วยเพิ่ม 76 ราย รักษาหายแล้วรวม 24,361 ราย ยังรักษาอยู่ 1,060 ราย ไม่มีรายงานผู้เสียชีวิต ทำให้ยอดผู้เสียชีวิตสะสมคงที่ 83 ราย
อย่างไรก็ดี สำหรับตัวเลขผู้ติดเชื้อโควิด-19 ที่พบรายใหม่ มีจำนวนต่ำกว่าหลักร้อยติดต่อกัน 3 วันต่อเนื่อง นับตั้งแต่วันเสาร์ที่ 20 ก.พ.ที่พบผู้ติดเชื้อรายใหม่ 82 ราย วันอาทิตย์ที่ 21 ก.พ. 92 ราย และล่าสุดวันจันทร์ที่ 22 ก.พ. 89 ราย
